hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Megeszi a technológia a bankok szent tehenét. Az új trend magyarázata a Jurassic Park példáján keresztül | FinTechZone
írta NÉMETH MONIKA | 2022. 08. 24. | FinTechShow, FinTechShow díj, Összes hír
blockchain | CBDC | core banking rendszer | DeFi | e-money | fintech | fintechshow | Perfinal | számlavezető rendszer
Hogyan írja át a technológia a pénzügyi szektor működését? Ki, milyen technológia megjelenésére számít a következő években? Körinterjú keretében feltérképezzük a hazai bankok, fintech cégek várakozásait. Beszélgető partnerünk a 2020-as FinTechShow győztes Perfinal ügyvezetője, Brezovszki Máté. A legújabb technológiákkal, fintech megoldásokkal, szabályozói intézkedésekkel és az ügyféligények változásával részletesen is foglalkozunk 2022. október 12-én a FinTechShow-n.
Pénzügyi szakértőből lett IT innovátor. Máté a nemzetközi banki körutazását követően kezdett innovatív pénzügyi megoldásokkal foglalkozni. Jelenleg a Perfinal core banking platform fejlesztő cég alapítója és ügyvezetője. Szakmai területei a digitális és diszruptív pénzügyi megoldások, blockchain és decentralizált pénzügyi megoldások jogilag tiszta környezetbe ültetése.
Fotón: Brezovszki Máté, a Perfinal alapítója és ügyvezetője a 2020-as FinTechShow-n
1. Az elmúlt 12 hónapban milyen eredményeket értetek el? Melyikre vagy a legbüszkébb és miért? A következő 1-2 évre milyen célokat tűztetek ki magatok elé?
Brezovszki Máté: A legnagyobb célunk a Perfinal hiteles banki beszállítóvá válása volt az elmúlt időszakban, aminek alárendelődnek a kisebb eredményeink, mint: stabil, immáron 20 fős hatékony csapat kialakítása, valamint a számlavezető termékünk pozicionálása és véglegesítése.
Céges szinten is mondhatom, hogy legbüszkébbek arra vagyunk, hogy új generációs számlavezető rendszerünk az első banki ügyfelünknél bevezetésre kerül, jelenleg a tesztelés zajlik őszi élesbe állással. Ezáltal kimondható, hogy sikerült a Perfinal-t innovatív pénzügyi szolgáltatások bevezetését lehetővé tevő banki beszállítóvá tenni mindössze 16 hónap alatt.
A következő években mindenképpen további pénzintézetekkel való együttműködéseket tervezünk. Az elmúlt időszakok tapasztalatai alapján immár sokkal fókuszáltabb a közönségünk és a megoldásunk is – kimondottan digitális és új generációs pénzügyi szolgáltatásokra fókuszálunk: kereskedelmi bankoknál e-Money szolgáltatások bevezetése, CBDC kibocsátás és integráció, valamint a kriptovaluta szegmens jogtiszta működésének támogatása.
Revolut-bankok építését segíti a magyar fintech startup. Ők nyerték meg az idei FinTechShow-t!, 2020.10.14.
Perfinal – Új generációs banki számlavezető rendszer fókusszal a jövőre, 2021.06.14.
2. Melyik az a 3 technológia szerinted, amelyeknek a következő 5 évben meghatározó szerepe lesz a termék-/szolgáltatásfejlesztésben, amely technológiá(k)ra egyre több megoldás fog épülni és/vagy az üzleti életben a megkülönböztetés, a versenyképesség meghatározó elemévé válhat(nak)?
Brezovszki Máté: Az elektronikus / digitális fizetési megoldások, a blockchain alapú technológiák és a decentralizált pénzügyi megoldások (DEFI). Az első költséghatékonyságot és flexibilitást, a második alternatív, független gazdasági berendezkedést, a harmadik hatékonyabb pénzügyi szolgáltatásokat tesz lehetővé.
3. Ezeknek a technológiáknak a hasznosulását a pénzügyi szolgáltatók/szolgáltatások mely területein látod, illetve a nap végén a végfelhasználók mit érzékelhetnek majd az adott technológia hasznosulásából?
Brezovszki Máté: Több globális gazdasági kockázat ellen való védekezésként már megindult a mozgolódás a végfelhasználó igények változását tekintve. Az emberek alapvetően már elkezdtek potenciális válságos időkre készülni, ami a stabilabbnak mondható eszközök és alternatív befektetési formák felé nézegetnek.
Emellett válságos / óvatos időszakokban a hatékonyságnövelés és költségcsökkentés is jellemzően előtérbe kerül a profit hajhászással szemben. Ebből kifolyólag a végfelhasználók olcsó, azonnali, esetlegesen globális szinten gondolkoznak és eresnek likvid lehetőségeket az értékmegőrzés és vagyon diverzifikáció érdekében.
Amennyiben pedig hitelpiaci válság felerősödik a magasabb alapkamatok következtében, akkor rendszer szintű kockázat is egyre inkább előtérbe fog kerülni, amely a köztes szereplők vagy konkrétan a kibocsátók felé irányuló bizalom vesztését is eredményezheti akár állami szinten. Ebben az esetekben erősödhet az online globális szinten elérhető megoldások iránt az érdeklődés, legyen szó akár vagyon újraelosztásról hatalmi átrendeződésekre készülve, akár decentralizált pénzügyi szolgáltatásokról (DEFI).
A DeFi, a decentralizált pénzügyek alapjai, 2022.02.02.
Kódban a pénzügyek jövője. Mutatjuk az alapokat., 2020.05.13.
4. Milyen kihívások, akadályok korlátozhatják, lassíthatják az általad említett technológiák és/vagy az azokra épülő megoldások hasznosulását a pénzügyi szektorban?
Brezovszki Máté: Az IT általi digitalizáció önmagában már egyre kevésbé versenyképes. Alapvető fejlesztői erőforrások kiépültek világszerte, viszont igazán hatékony és skálázható megoldások pénzügyi területen multidiszciplináris közelítést igényelnek, nem csupán folyamatok automatizálását. Pontosabban kifejezve minőségi automatizáció már nem igazán lesz lehetséges a különböző szakterületek (pl. a banki világban jog, pénzügy, üzlet) által formált igények hatékony együttes értelmezése nélkül.
Manapság a modern és értékálló fejlesztések tehát kritikus modellezési kihívásokat tartogatnak, ami egyre fundamentálisabb lesz és ezeket már a tervezési szinteken alkalmazni kell.
A Blockchain szintén kiváló példa ezekre a kihívásokra, a közelgő EU szintű kriptovaluta szabályozás (MiCA) értelmezése egyszerre igényel jogi – technikai – közgazdasági szakértelmet. Lényegében az innováció komplexitását itt is az adja, hogy
új technológiai alapokon új üzleti modellek jöttek létre, amelyek pénzügyi jellegüket tekintve új szabályozást igényelnek, ami szabályozást úgy kell technológiailag megvalósítani, hogy az ne hátráltassa az innovációt, de megfelelő védelmet és jogtisztaságot nyújtson a felhasználók számára, mindezt a modern felhasználói elvárások teljesítése mellett.
Tehát fel van adva a lecke az innovátoroknak:)
Szigorú szabályozásra számíthatnak a kriptoeszközök szolgáltatói, 2021.01.22.
Kriptoeszközök szabályozása az EU-ban és DLT alkalmazása a kereskedésben, 2020.11.02.
5. A következő 1-2 évben a digitális transzformáció mely területeken lesz erőteljesebb, meghatározóbb a bankoknál, pénzügyi szolgáltatóknál véleményed szerint?
Brezovszki Máté: “A természet utat tört” – idézve a Jurassic Parkot, hasonlóan utat tör az innováció a banki területeken is. Alapvetően sok oldalról látjuk és kapjuk is a visszajelzéseket, hogy a bankok a legacy rendszereiket több évtized után cserélni kezdik. Emellett nyitottság jelentkezik az új pénzügyi trendekre is, amelyek egyrészt a korábbi rendszerek hatékonytalansága, másrészt új piaci igények kialakulása révén jelentkeznek.
A Jurassic Park-os felütés nyomán izgalmas a jelenlegi folyamatokban, hogy technológiák terjednek, melyek eddig szabályozatlanok voltak, viszont az érintett ügyfelek számossága lévén ezeknek új szabályozói keretei jönnek létre.
Elmondható tehát, hogy az innováció szabályozott környezetet tör magának.
A banki szintű adoptációban számos technológia terjedésében a szabályozás hiánya okozza a szűk keresztmetszetet, így szabályozói tisztulás, például szintén a MiCA kapcsán biztos tartogat izgalmas lehetőségeket, amiket a meglévő vagy új pénzügyi szolgáltatók fontolóra vehetnek.
6. Melyik az a 1-2 fintech megoldás a világban, amely az elmúlt időszakban megragadta a figyelmedet? Mi volt az, ami miatt felfigyeltél az adott fintech megoldásra?
Brezovszki Máté: A személyes kedvencem a Stableton, svájci wealthtech megoldás, ahol van szerencsém ismerni az alapítókat is. Ami kiemelkedő az ő történetükben, hogy hiánypótló megoldást dolgoztak ki azzal a céllal, hogy lehetővé tegyék nagyobb közönség számára feltörekvő venture capital befektetési fázisban lévő cégekbe való befektetést, mint a Revolut, Marqeta vagy akár a SpaceX.
A megoldás egyébként kevésbé technológiai innováció, inkább pénzügyi strukturálás, ami szintén a multidiszciplináris jelleget erősíti, mivel befektetési szakemberek és jogászok adják a megoldást, aminek a végrehajtására IT eszköztárt használnak.
Ez szintén alátámasztja az irányt, hogy napjainkban igazán versenyképes potenciállal rendelkező megoldások komplexebb szakmai lefedettséget igényelnek.
Fotók forrása: FinTech Group
← Technológiai cégek összefogásában épül a digitális jegybankpénz infrastruktúrája Európa hitelezési folyamatát gyorsíthatja a magyar fintech startup megoldása →
A Magyar Telekomnál szabályozással, majd “smart” projektekkel foglakozott. A pénzügyi szektorban végmenő digitális transzformáció kísértetiesen hasonlít a telko iparág átalakulására, így korábbi tapasztalatait most a digi pénzügyek világában hasznosítja. Ha ma lenne óvodás, akkor a PSD2 lenne belevarrva a takarójába. A #regtech trendeket és megoldásokat is vizsgálja a szabályozói kihívások mellett. #banktech #regtechguru
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.